**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2019-2020 уку елы) 9 нчы сыйныф**

**Максималь балл – 46**

1. **Әдәбият теориясенә караган биремнәр (16 балл). Биремнәргә бер сүз һәм сүзтезмә белән җавап бирегез.**
2. Персонажларның трагик каршылыгына нигезләнгән, фаҗига белән тәмамлана торган драматик жанр. **Трагедия**
3. Әсәрдә күтәрелгән төп мәсьәлә. **Проблема**
4. Суфичылык күренешенең үзенчәлекле алым-чаралар аша әдәбиятта чагылышы. **Суфичылык әдәбияты**
5. Тормышны төрле яклап күрсәтүче, еш кына кеше, аның язмышы, аңа бәйле вакыйгалар турында детальләп хикәяләүче әдәби төр. **Эпос, проза**
6. Мәгърифәтчелек фәлсәфәсенә нигезләнеп, чынбарлыкны акыл, белем, тәрбия төшенчәләре аша чагылдырган әдәби агым. **Мәгърифәтчелек реализмы**
7. Чынбарлыкны сүз ярдәмендә чагылдыра торган сәнгать төре. **Матур әдәбият**
8. Эпик төрнең повестьтан зуррак булган, вакыйгалар киң планда бирелгән жанры. **Роман**
9. Әдәби әсәрдә вакыйга-хәлләрнең, кеше холкының үсү-үзгәрү тарихы. **Сюжет**
10. **Әдәби әсәргә караган биремнәр (20 балл).**
11. Бу өзек кайсы әсәрдән? **“Сагыну”**

*Мин чит илдә матур гөлләр, хуш исле чәчәкләр исним. Ләкин күпме генә иснәмим, барыбер һава җитми, сулыш кысыла. Гүя үз илемнең энҗе чәчәкләре түгел, аның әреме дә бүген миңа шифа булыр иде.*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл). **Г.Кутуй тарафыннан сугыш чорында языла.**

3. Бу әсәрнең төп героена бәя бирегез. Аңа нинди сыйфатлар хас? (5 балл). **Бу әсәрнең төп герое – солдат. Ул үзенең илен сагына, чит илдә ямь таба алмый, матурлыкны күрми, иле турында уйлау гына да аңа көч-дәрт бирә, ата-бабалар рухы турында уйлый һ.б.**

4. Әсәрдә геройның эчке каршылыгы ни сәбәпле туа? Ул чишеләме? (5 балл). **Ул чит илдә үзенә күңел тынычлыгы таба алмый, аны җиңүче итеп каршыласалар да, күңеле еракта. Ул үз күңелендәге каршылыкны кайтуына ышанып җиңә. “Кайтыр булмасам, бу кадәр сагынмас идем”, ди.**

5. Әсәрдә татар халык җырларыннан өзекләр нигә кертелгән дип уйлыйсыз? Алар нинди вазифа башкара? (5 балл). **Ул ата-бабалары корган изге йорты турында уйлый, җырлар аның күңелендәге ачуны һәм сагынуны җиткерү өчен кулланыла һ.б.**